ལྕེ་རྩེ་དང་སྨྱུག་རྩེ་གཉིས་ཀ་ནས་དབུས་སྐད་མི་འཁྱོང་བཞིན་མི་རྫུས་བྱེད་ཆེད་དབུས་སྐད་བཙན་གྱིས་སྨྲ་བའི་མི་ཆུང་འདི་རིགས་ལ་ཐུན་མོང་དུ་ཡོད་པའི་ཁྱད་ཆོས་ནི།གཞན་གྱི་ཡོན་ཏན་དང་ལེགས་ཆ་ལ་དང་ལེན་བྱེད་མི་ཐུབ་པའི་ཕྲག་དོག་གི་སེམས་ནད་བཅོས་དཀའ་བ་ཞིག་ཡོད་པ་འདི་ཡིན།རྩོམ་པ་པོས་སྔོན་གླེང་གི་ཚུལ་དུ་ཐ་སྙད་འདིའི་བྱུང་རིམ་ཐད་རྩོམ་འབྲི་དགོས་པའི་རྒྱུ་མཚན་གསལ་པོ་བྲིས་མི་འདུག་གམ།བོད་ཀྱི་ཤེས་ཡོན་ཅན་མང་པོ་ཞིག་གིས་སློབ་གྲྭ་ཞེས་པའི་ཐ་སྙད་འདི་བོད་རང་གི་བརྡ་ཞིག་ཡིན་ནམ།ཡང་ན།རྒྱ་ནག་དང་རྒྱ་གར་ལྟ་བུ་གཞན་ཞིག་ནས་བོད་སྐད་དུ་འགྱུར་བ་ཡིན།འགྱུར་ན་ནམ་ཞིག་ལ་འགྱུར་བ་ཡིན་མིན་བཅས་ཀྱི་ཐད་དོགས་པ་བྱེད་ཀྱི་ཡོད།དགོས་མཁོ་འདི་རིགས་ལ་བསམས་ནས་རྩོམ་པ་པོ་རེ་མདོ་སེངྒེས་ཁུངས་བཙན་གྱི་དཔྱད་གཞིའི་ཐོག་ནས་དཔྱད་རྩོམ་ཕུན་སུམ་ཚོགས་པ་ཞིག་བྲིས་འདུག་པར་ལེགས་གསོ་ཞུ་མ་ནུས་ཀྱང་།ལྐུགས་རྟགས་རེད་ཟེར་ན་རང་ཉིད་གླེན་ལྐུགས་ངོ་མ་ཞིག་ཡིན་པའི་རྟགས་གསལ་པོ་བསྟན་པ་མ་རེད་དམ།